《次韵余太常观国招抚江南航海至新会八首 其二》
元代·罗蒙正

凤掖珊瑚响佩珂，龙池风暖绿生波。节辞仙仗排阍去，帆趁春潮带雨过。

北极神君尊帝座，南箕星象逼天河。骚人旧是潇湘客，几濯沧浪发浩歌。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。